CELEX: C2007/211/46
Language: et
Date: 2007-09-08 00:00:00
Title: Kohtuasi C-312/07: Eelotsusetaotlus, mille esitas Tribunal d'instance de Paris (Prantsusmaa) 6. juulil 2007  — JVC France SAS versus Administration des douanes (Direction Nationale du Renseignement et des Enquêtes douanières)

8.9.2007   
            
            
               ET
            
            
               Euroopa Liidu Teataja
            
            
               C 211/25
            
         Eelotsusetaotlus, mille esitas Tribunal d'instance de Paris (Prantsusmaa) 6. juulil 2007 — JVC France SAS versus Administration des douanes (Direction Nationale du Renseignement et des Enquêtes douanières)
   (Kohtuasi C-312/07)
   (2007/C 211/46)
   Kohtumenetluse keel: prantsuse
   Eelotsusetaotluse esitanud kohus
   Tribunal d'Instance de Paris
   Põhikohtuasja pooled
   
      Hageja: JVC France SAS
   
      Kostja: Administration des douanes (Direction Nationale du Renseignement et des Enquêtes douanières)
   Eelotsuse küsimused
   
               1.
            
            
               Kas videokaamera, millega impordi ajal ei ole võimalik salvestada väliseid videosignaale, tuleb klassifitseerida alamrubriiki 8525 40 99, kui hiljem saab kaamera videoliidest tarkvara või lisaseadme (widget) abil muuta videosisendiks, kuna see aparaat on varustatud elektrooniliste lülititega, mis võimaldavad salvestada välist videosignaali, kuigi ei tootja ega müüja ei ole sellele võimalusele viidanud ega ka taga seda?
            
         
               2.
            
            
               Kui vastus esimesele küsimusele on jaatav ja kui selgitavate märkuste järjestikused muudatused toovad kaasa muutuse ühenduse praktikas videokaamerate klassifitseerimisel ja erandi seoses põhimõttega, mille kohaselt kaupade klassifitseerimine peab toimuma vastavalt nende tegelikele omadustele tollivormistuse tegemise ajal, siis kas Euroopa Komisjon võis selline muudatuse läbi viia pigem selgitavate märkuste muutmise teel, ja seega kohaldada neid tagasiulatuvalt, kui võtta vastu klassifitseerimist reguleeriv määrus, mida kohaldatakse üksnes tulevikus?